stanford-oval/wikipedia huggingface dataset:
Peilikirjoitus
Merkittävä esimerkki

On yleisesti tunnettu fakta, että Leonardo da Vinci osasi peilikirjoittaa. Suuri osa hänen luonnoksiaan ja päiväkirjojen sivuja sisältävät peilikirjoitusta. Tämä on aiheuttanut paljon erilaisia teorioita Leonardoa tutkineiden ihmisten keskuudessa. Osa tutkijoista on sitä mieltä, että Leonardo halusi salata salaisia tutkimuksiaan muilta tutkijoilta, ja käytti tässä salaamisessa hyväksi peilikirjoitusta. Monet tutkijat ovat päätelleet peilikirjoituksen syyksi kuitenkin jotain muuta. On muun muassa ehdotettu, että vasenkätisenä Leonardo ei olisi halunnut sotkea tuoretta mustetta ja siksi oli kuin pakotettu kirjoittamaan oikealta vasemmalle. Kuitenkaan yksimielisyyttä tai mitään varmaa syytä ei ole Leonardon käyttäytymiselle osattu antaa.
Aiheesta muualla

Wikimedia Commonsissa on kuvia tai muita tiedostoja aiheesta .
Peilikirjoituksen alkeet -oppitunti
Kokeile peilikirjoitusta netissä
Esimerkki tietokoneella tehdystä peilikirjoituksesta.
Pelletti

Puupellettejä, joita käytetään sekä polttoaineena että esimerkiksi kissanhiekan korvikkeena.
Hiilipellettejä.
Pelletit ovat pieniä, kiinteitä erikoisrakeita, joita voidaan valmistaa polttoainekäyttöön esimerkiksi hiilestä ja puusta. Pelletit voivat olla myös teollisia puolivalmisteita tai eläinruokaa.
Pelletti voi olla esimerkiksi

Puupelletti
Rautamalmipelletti
Kissanruokapelletti
Suomen Jääpalloliitto

| Suomen Jääpalloliitto - Finlands Bandyförbund ry>  |
| --- | --- |
Perustettu:  1972
Kotipaikka:  Helsinki
Toiminnanjohtaja:  Tobias Karlsson 
Puheenjohtaja:  Antti Parviainen 
Hallitus (2024–2025):  vpj. Timo Helavuori   Mika Mutikainen    Carla Björndahl   Riku Rinnekangas   Joni Hildén  Erja Hoberg   Ilari Hepola
Aiheesta muualla
Finbandy
Infobox OKVirheellinen NIMI-arvo: 
Suomen Jääpalloliitto – Finlands Bandyförbund ry (SJPL) on suomalaisen jääpalloilun kattojärjestö. Se perustettiin 18. maaliskuuta 1972, kun Suomen Palloliiton jääpallojaosto eriytyi itsenäiseksi lajiliitokseen. Suomen Jääpalloliitto on Kansainvälisen jääpalloliiton, FIB:n, jäsen. Suomen Jääpalloliiton puheenjohtajana toimii Antti Parviainen.
Historia

Jääpallo tuli Suomeen Pietarista 1890-luvun lopussa ja juurtui vankimmin Viipuriin. Lajin toi Suomeen viipurilainen kauppias ja jääpalloilija Otto Wächter. Jääpallotoiminta levisi Viipurista myös muualle maahan ja organisoitui Suomen Palloliiton perustamisen myötä 1907.
Ensimmäinen Suomen mestaruus ratkaistiin jo seuraavana vuonna 1908. Mestaruuden voitti helsinkiläinen Polyteknikkojen Urheiluseura kaadettuaan Helsingin IFK:n loppuottelussa 8–3. Nuorten SM-tason kilpailutoiminta käynnistyi alle 19-vuotiaiden ikäluokassa 1943. Suomen itsenäistymisen myötä 1917 aloitettiin maajoukkuetoiminta. 23. helmikuuta 1919 Suomi kohtasi Helsingissä ensimmäisessä maaottelussaan Ruotsin. Ottelu päättyi Suomen 4–1-voittoon.
Suomen Palloliitto oli yksi perustajajäsenistä, kun Kansainvälinen Jääpalloliitto perustettiin 1955. Jääpallo kuului Suomen Palloliiton ohjelmaan aina vuoteen 1972 asti, kunnes Suomen Jääpalloliitto perustettiin jääpalloilun itsenäiseksi lajiliitoksi. Oman liiton perustamista oli suunniteltu jo 1950-luvulla, mutta tuolloin oli vielä päätetty jatkaa Palloliiton alaisuudessa.
Puheenjohtajat

Erik Berner, 1972–1978
Pentti Seppälä, 1978–1983
Mauno Forsman, 1983–1987
Carl Fogelberg, 1987–1992
Michael Sandbacka, 1992–1996
Risto Suves, 1996–1998
Juha Hilmola, 1998–2008
Topiantti Äikäs, 2008–2014
Kari Peuhkuri, 2014–2016
Veijo Janhunen, 2016–2018
Jari Kettunen, 2018–2022
Antti Parviainen, 2022–
Talous

Suomen Jääpalloliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 853 000 euroa. Vuosittainen tuki on ollut vuodesta 2022 lähtien 145 000 euroa.
Strategia

Jääpalloliitto uusi strategiansa keväällä 2021 ja se on voimassa vuodet 2021-2026. Strategian vision mukaan "Suomalainen jääpallo on kansainvälisesti menestyvä, yhteiskunnallisesti arvostettu ja laajalti harrastettu laji".
Aiheesta muualla

Suomen Jääpalloliitto
Syyrian sisällissodan tapahtumat 2017–2018

Syyrian sisällissodan tapahtumat 2017–2018: Hallituksen joukot olivat voitolla ja etenivät monilla alueilla. Vuonna 2017 Kurdien SDF kukisti Raqqan Isis-pääkaupungin. Isis jäi pieniin taskuihin eri puolille Syyriaa.
Yhdysvallat teki vuosina 2017 ja 2018 ilmaiskut Syyriaan, koska väitti maan hallituksen käyttäneen kemiallisia aseita. Turkki lähetti Syyrian kurdeja vastaan 2018  joukkoja ja teki ilmaiskujakin. Vuoden 2018 alkupuoliskolla hallituksen joukot valtasivat Damaskoksen kapinallismotit.
Superbe (1784)

| Superbe |
| --- | --- |


Aluksen vaiheet
Rakentaja:  Arsenal de Brest
Kölinlasku:  heinäkuu 1782
Laskettu vesille:  11. marraskuuta 1784
Palveluskäyttöön:  1785
Poistui palveluskäytöstä:  tuhoutunut 30. tammikuuta 1795
Tekniset tiedot
Uppouma:  2 966 t
Pituus:  55,87 m
Leveys:  14,90 m
Syväys:  7,26 m
Koneteho:  täystakiloitu
Miehistöä:  3 upseeria ja 690 miehistönjäsentä
Aseistus
Aseistus:  yhteensä 74 tykkiä: 28 x 36 naulan SML tykkiä 30 x 18 naulan tykkiä 16 x 8 naulan tykkiä 4 x 36 naulan karronadia
Superbe oli Ranskan laivaston vuonna 1784 vesillelaskettu 74-tykkinen Téméraire-luokan linjalaiva.
Valmistus

Alus tilattiin Brestin telakalta, missä köli laskettiin heinäkuussa 1782. Se laskettiin vesille 11. marraskuuta 1784 ja otettiin palvelukseen 1785.
Palvelus

Alus osallistui joulukuussa 1794 alkaneeseen Ranskan laivaston Biskajanlahden operaatioon (ransk. Croisière du Grand Hiver), jota johti amiraali Villaret Joyeuse. Alus sai myrskyssä vuodon ja upposi 30. tammikuuta 1795.
Perdita indioensis

| Perdita indioensis> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Yläheimo::  Mesipistiäiset Apoidea
Heimo::  Maamehiläiset Andrenidae
Suku::  Perdita
Laji::  indioensis
Kaksiosainen nimi
 Perdita indioensis  (Timberlake, 1960) 
Infobox OKNimi-testi OK: 
Perdita indioensis on maamehiläisten (Andrenidae) heimoon kuuluva hyönteislaji. Lajin kuvasi tieteelle ensimmäisen kerran Philip Hunter Timberlake vuonna 1960. Sillä ei ole alalajeja. Perdita indioensis on väriltään keltamusta.
Käännös suomeksi
Susannah Harker

Susannah Harker (s. 26. huhtikuuta 1965 Lontoo) on brittiläinen näyttelijä. Hän oli ehdolla Bafta-palkinnon saajaksi vuonna 1991.
Hän on esiintynyt television puolella mm. House of Cardsissa (1990) sekä Ylpeydessä ja ennakkoluulossa (1995); elokuvista tunnetuimpia on Vuodet Picasson kanssa (1996).
Myös Harkerin sisar Caroline on menestynyt näyttelijänuralla.
Harker oli naimisissa näyttelijä Iain Glenin kanssa vuodesta 1993, kunnes erosi vuonna 2004. Avioliitosta syntyi yksi poika, Finlay.
Aiheesta muualla

Susannah Harker Internet Movie Databasessa. (englanniksi)
Surinam Airways

Surinam Airwaysin Airbus A340-300.
Surinam Airways (IATA: PY, ICAO: SLM, kutsukoodi: SURINAM) on Surinamen kansallinen lentoyhtiö. Se on kokonaan maan hallituksen omistama.
Surinam Airways perustettiin 1955. Sen pääpaikka on Kansainvälinen Johan Adolf Pengel -lentoasema.
Kohteet

Amsterdam (Alankomaat)
Belém (Brasilia)
Cayenne (Ranskan Guayana)
Miami (Yhdysvallat)
Oranjestad (Aruba)
Port-of-Spain (Trinidad ja Tobago)
Willemstad (Curaçao, Alankomaiden Antillit)
Laivasto

Heinäkuussa 2016:
1 Airbus A340-300
3 Boeing 737-300
Aiheesta muualla

Viralliset sivut (Arkistoitu – Internet Archive) (hollanniksi, englanniksi)
Pidättekö ostereista?

| Pidättekö ostereista? |
| --- | --- |
 Rouva Boström (Eila Rinne) ja Eino Salminen (Tommi Rinne).
Tyyli:  jännityssarja
Alkuperämaa:  Suomi
Verkko:  MTV
Julkaistu:  1969
Esitetty:  11.10.1969 – 8.11.1969
Tuotantokausia:  1
Jaksoja:  5
Tuotanto
Vastaava(t) tuottaja(t):  Ville Salminen
Ohjaaja(t):  Seppo Wallin, Ilkka Vanne
Käsikirjoittaja(t):  Leif Panduro, Matti-Juhani Karila (suomennos)
Säveltäjä(t):  Otto Donner
Lavastaja(t):  Aarre Koivisto
Kuvaaja(t):  Raimo Leskinen
Tuotantoyhtiö(t):  MTV-teatteri
Aiheesta muualla
IMDb 
Elonet
Pidättekö ostereista? on suomalainen MTV-teatterin tuottama vuonna 1969 valmistunut viisiosainen jännityssarja. Sarja perustuu tanskalaisen dekkarikirjailija Leif Panduron tekstiin tanskankielisestä sarjaversiosta Ka´ De li´ østers vuodelta 1967.
Sarja esitettiin MTV:llä syksyllä 1969. Sarjaa ei ole esitetty uusintana, eikä se ole säilynyt Mainostelevision arkistoissa.
Sarjan yksi muistetuimpia kohtauksia on Ossi Ahlapuron esittämän hahmon kirjanpitäjä Boströmin ruumiin löytäminen arkkupakastimesta sarjan neljännessä osassa (1.11.1969), joka kohahdutti joitakin sen ajan television katsojia.
Juoni

Sarjan tapahtumat sijoittuvat Helsinkiin. Tapahtumat käynnistyvät "Seutulan" lentoasemalta. Rikoskomisario Munkki apulaisineen alkaa tutkia suuren tehdaslaitoksen johtajan yksityissihteerin mystistä kuolemaa. (Tanskalaisessa käsikirjoituksessa murhapaikalta löytyvät osterinkuoria). Myöhemmin Boströmin ruumis löytyy arkkupakastimesta.
Näyttelijät

| 0 | 1 | 2 |
| --- | --- | --- |
|  Ossi Ahlapuro  | … |  kirjanpitäjä Henrik Boström   |
|  Antti Halinen  | … |  haastattelija   |
|  Kauko Kokkonen  | … |  konstaapeli Paavola   |
|  Irma Martinkauppi  | … |  Susanna Fredriksson   |
|  Timo Närhinsalo  | … |  konstaapeli Olkkonen   |
|  Eila Rinne  | … |  rouva Boström   |
|  Tommi Rinne  | … |  Eino Salminen   |
|  Ville-Veikko Salminen  | … |  komisario Munkki   |
|  Heikki Savolainen  | … |  laboratoriomies   |
|  Aimo Tepponen  | … |  herra W   |
|  Brita Tschokkinen  | … |  rouva Korpela   |
|  Martti Tschokkinen  | … |  konstaapeli Korpela   |
|  Uolevi Vahveristo  | … |  stuertti   |
|  Heikki Viljakainen  | … |  Asko   |
Static Impulse

| Static Impulse James LaBrie |
| --- | --- | --- |

Studioalbumin tiedot
 Äänitetty : 2010
 Julkaistu: 27. syyskuuta 2010 (Eurooppa) 28. syyskuuta 2010 (USA)
 Tuottaja(t): Matt Guillory, James LaBrie
 Tyylilaji: progressiivinen metalli
 Kesto: 50.44
 Levy-yhtiö: InsideOut, Century Media
James LaBrien muut julkaisut
| Elements of Persuasion 2005 | Static Impulse 2010 | Impermanent Resonance 2013 |
Static Impulse on Dream Theaterin laulajana tunnetun James LaBrien toinen sooloalbumi, joka julkaistiin 27. syyskuuta 2010 Euroopassa ja 28. syyskuuta Yhdysvalloissa. Albumin julkaisun myötä suunniteltu kuukauden mittainen kiertue Pohjois-Amerikassa jouduttiin peruuttamaan ongelmien vuoksi.
Kappaleet

One More Time – 4.16
Jekyll or Hyde – 3.46
Mislead – 4.18
Euphoric – 5.09
Over the Edge – 4.20
I Need You – 4.11
Who You Think I Am – 3.57
I Tried – 3.58
Just Watch Me – 4.18
This Is War – 4.30
Superstar – 3.32
Coming Home – 4.29
Kappaleet > Rajoitettu digipak-painos

Jekyll or Hyde (demo) – 3.48
Coming Home (alternate mix) – 4.23
Kokoonpano

James LaBrie – laulu
Matt Guillory – kosketinsoittimet, taustalaulu
Marco Sfogli – kitara
Ray Riendeau – basso
Peter Wildoer – rummut, murinalaulu
Arvostelut

About.com:
Danger Dog:
Imperiumi: 6½/10
The Metal Forge: 8.5/10
Metal Storm: 8.8/10
Aiheesta muualla

James LaBrien viralliset sivut
James LaBrie Myspacessa (englanniksi)
Perdikóvrysi

| Perdikóvrysi Περδικόβρυση |
| --- | --- |
 Perdikóvrysi
 Koordinaatit: 37°22′55″N, 22°33′55″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Vóreia Kynouría
Hallinto:  
 – Asutustyyppi:  kylä
 – Kallikrates-koodi:  4002001901
Väkiluku (2011):  102
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Perdikóvrysi (kreik. Περδικόβρυση; transl. myös Perdikóvrisi) on Kreikan kylä, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Kylän väkiluku on 102 (vuonna 2011).
Perdikóvrysin Johannes Kastajan luostari.
Perdikóvrysin kylä sijaitsee vuoristossa Peloponnesoksen niemimaan itäosassa noin 31 kilometriä kaakkoon Trípolin kaupungista. Perdikóvrysin kyläyhdyskuntaan (Τοπική Κοινότητα Περδικόβρυσης, Topikí Koinótita Perdikóvrysis) kuuluu kylän lisäksi myös Johannes Kastajan luostari (Moní Prodrómou).
Surveyor 7

Surveyor-laskeutuja.
Surveyor 7 oli seitsemäs ja viimeinen NASAn Surveyor-kuulaskeutujista. Se laukaistiin 7. tammikuuta 1968 ja laskeutui 10. tammikuuta 1968 Tycho-kraatteriin. Luotain oli osa NASAn Apollo-ohjelmaan valmistautumista. Joidenkin lähteiden mukaan peruutetun Apollo 20-lennon olisi ollut tarkoitus laskeutua Surveyor 7:n lähistölle.
Yksi Surveyor 7:n tekemistä havainnoista oli Kuun horisontin yllä pimeän aikaan havaittu kevyt hohde, jonka arvellaan olleen lähtöisin pinnan yllä leijuneista, sähköisesti varautuneista kuupölyhiukkasista heijastuneesta valosta.
Luotaimen paristot kärsivät vahinkoja ensimmäisen Kuun yön aikana, mikä johti yhteydenottojen harventumiseen. Viimeinen yhteys luotaimeen saatiin 20. helmikuuta 1968.
Tietoja

Laukaisuaika: 7. tammikuuta 1968, 06:30:00 UTC
Kantoraketti: Atlas-Centaur
Laskeutumisaika: 10. tammikuuta 1968, 01:05:36 UTC
Massa: 305.7 kg
Lähetetyt valokuvat: 21 091 kpl
Viimeinen yhteydenotto: 20. helmikuuta 1968
Surveyor-ohjelma
Surveyor 1
Surveyor 2
Surveyor 3
Surveyor 4
Surveyor 5
Surveyor 6
Surveyor 7
Stefano Colantuono

Stefano Colantuono
Stefano Colantuono (s. 23. lokakuuta 1962) on italialainen entinen jalkapalloilija ja nykyinen valmentaja. Hän toimii nykyisin Serie A:ssa pelaavan Atalanta BC:n päävalmentajana.
Ura pelaajana

Keskuspuolustajana urallaan pelannut Colantuono debytoi Serie A:ssa vuonna 1985 Pisa Calcion riveissä. Hän pelasi Serie A:ssa eri joukkueissa vuoteen 1990 asti. Vuonna 1991 hän pelasi myös yhden kauden futsalia BNL Roman riveissä, voittaen scudetton. Colantuono pelasi alasarjoissa aina vuoteen 2001 asti, jolloin hän lopetti uransa Serie C2:ssa pelanneen Sambenedettesen riveissä. Hän edusti urallaan 12 eri jalkapalloseuraa.
Ura valmentajana

Colantuono aloitti päävalmentajana lähes heti lopettamisensa jälkeen Sambenedettesen valmentajana. Vuonna 2004 Colantuono siirtyi Serie B:ssä pelanneen Catania Calcion valmentajan paikalta Serie A:n Perugia Calcion valmentajaksi. 2005 hän siirtyi ensimmäistä kertaa tuolloin Serie B:ssä pelanneen Atalanta BC:n valmentajaksi. Hän johdattikin heti ensimmäisellä kaudellaan bergamolaiset sarjanousuun. Kesällä 2007 Colantuono palkattiin Serie A:n US Palermoon. Hän sai potkut saman vuoden marraskuussa, mutta hänet kutsuttiin takaisin 2008 maaliskuussa. Colantuono sai lähteä uudelleen 2008 syyskuussa vain yhden sarjapelin jälkeen. Kesäkuussa 2009 hänet valittiin Serie B-seura Torino FC:n valmentajaksi, mutta jälleen hän sai lähteä marraskuussa huonojen esitysten jälkeen. Tammikuussa 2010 hänet kutsuttiin jälleen takaisin Torinoon, mutta hän joutui taas lähtemään kauden jälkeen. Näin Colantuono palasi Atalantan peräsimeen ja johdatti seuraavalla kaudella Serie B:ssä pelanneen Nerazzurrin Serie A:han.
Käännös suomeksi
Säynätjärvi

Säynätjärvi voi tarkoittaa seuraavia:
Säynätjärvi, järvi Asikkalassa
Säynätjärvi, järvi Jyväskylässä
Säynätjärvi, järvi Kouvolassa ent. Jaalan kunnan alueella
Säynätjärvi, järvi Kuhmoisissa
Säynätjärvi, järvi Mikkelissä
Säynätjärvi, järvi Mikkelin Santarassa
Säynätjärvi, järvi Puumalassa lähellä Kuosmaa
Säynätjärvi, järvi Puumalassa Partalansaaressa
Säynätjärvi, järvi Ruokolahdella
Säynätjärvi, järvi Savonlinnassa
Säynätjärvi, järvi Sysmässä
Iso Säynätjärvi, järvi Joutsassa
Pieni Säynätjärvi, järvi Joutsassa
Pieni Säynätjärvi, järvi Mikkelissä
Vähä Säynätjärvi, järvi Joutsassa.
| --- | --- |
: Tämä on täsmennyssivu, jolla luetellaan useita samannimisiä järviä.
Piipari

Piipari on sukunimi, joka on muun muassa seuraavilla suomalaisilla henkilöillä:
Eero Piipari (1931–2012), yritysjohtaja ja vuorineuvos
Petra Piipari (1973–2022), radiojuontaja, tuottaja ja ohjelmapäällikkö
Reetta Piipari (s. 1980), koripallovalmentaja ja entinen koripalloilija, Risto Piiparin tytär
Risto Piipari (s. 1947), koripallovalmentaja ja opettaja
Satu Piipari (s. 1983), laulaja ja rumpali.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Steven Dean Moore

Steven Dean Moore on yhdysvaltalainen animaatio-ohjaaja ja animaattori, joka on ohjannut monta Simpsonit-jaksoa. Hän oli ohjaajatiimissä elokuvassa The Simpsons Movie.[lähde? ]
Aiheesta muualla

Steven Dean Moore Internet Movie Databasessa. (englanniksi)
Piintilä

Piintilä on halikkolainen kylä, joka on muodostunut suuresta Piintilän maatilasta lähellä Hajalaa Saarimäen ja Kankareen välissä. Valtaosa kylästä on metsäisiä kalliomäkiä, mutta sen eteläosassa on kumpuilevaa peltomaisemaa, jota halkovat Purilanjoki ja Kuninkaantie. Iso osa kylän asutuksesta on siirtoväen rintamamiestaloja.
Piintilän alueelta on tehty kivikautisia löytöjä ja kylässä on rautakauden aikainen linnavuori. Itse kylä on kuitenkin perustettu vasta 1300-luvun jälkeen, sillä se on kuulunut ruotsalaisen vero-oikeuden piiriin. Piintilä on todennäköisesti erotettu Kydöstä.
Kylän muodosti alusta alkaen pelkkä Piintilän tila, jota kansa kutsui kartanoksi sen koon vuoksi. Tilan varakkuudesta kertoo se, että se oli Ruotsin armeijan ratsurykmentin ratsutilana 1700-luvulla. Ensimmäinen tila lohkottiin Piintilästä vasta vuonna 1948. Yksi Piintilän tilan tilan omistajista ja sen mukaan sukunimensäkin muuttanut oli ratsutilallinen, moninkertainen valtiopäivämies Kaarlo Vilho Piintilä, entinen Hollmén.
Squash

| Squash |
| --- | --- |

Alkuperämaa:  Englanti
Piirteet
Tyyppi:  pallopeli
Varusteet:  maila pallo
Pelikenttä:  9750 mm × 6400 mm
Kilpailutoiminta
Kansainvälinen kattojärjestö:  Squashin maailmanliitto
Infobox OKNimi-testi OK: 
Squash-maila ja -pallo.
Squash, josta puhekielessä käytetään myös nimitystä kössi, on pallopeli, jota pelataan yleensä kaksinpelinä, mutta joskus myös nelinpelinä. Squash on suosiossa tehokkaana kuntoilun muotona sekä haastavana kilpapelinä.
Säännöt

Pelikenttä koostuu lattiasta, etuseinästä, sivuseinistä, takaseinästä ja katosta eli huoneesta, jonka melkein koko tilaa käytetään pelialueena. Pallo saa pelin aikana osua kaikkiin seiniin rajojen sisäpuolelle. Pallo ei saa osua pelialueen ulkopuolelle kuten esimerkiksi seinien yläosaan ja etuseinän alaosaan eikä kattoon. Rajaan (yleensä punaiseksi maalattuun) osuessa pallo on jo ”ulkona”. Pallo tulee pystyä palauttamaan enintään yhden lattiapompun jälkeen, kuten tenniksessä tai pallon voi palauttaa ilman lattiapomppua, niin sanotusti ”ilmasta”.
Lattian jakaa lähes kahtia poikittainen lyhytsyöttöraja, jonka kummassakin päässä sivuseinien vieressä on syöttöruutu. Takakentän jakaa pitkittäinen puolikenttäraja. Lyhytsyöttörajan ja puolikenttärajan risteystä sanotaan T-pisteeksi ja sen lähialuetta T-alueeksi. Oman lyönnin jälkeen pyritään T-alueelle, josta pääsee yleensä parhaiten eri lyöntitilanteisiin.
Yläraja kiertää koko kentän. Se on etuseinässä korkealla (rajan alareunan korkeus 4570 mm) ja takaseinässä paljon alempana (rajan alareunan korkeus 2130 mm). Katon ja lamppujen korkeus lattiasta on vähintään 5300 mm. Pallon tulee pysyä ylärajan alapuolella. Etuseinässä on kolme vaakasuoraa rajaa: alimpana alaraja, keskellä syöttöraja sekä ylimpänä yläraja.
Syötettäessä tulee toisen jalan olla syöttöruudussa (ei viivan päällä) ja pallon tulee osua ensimmäiseksi etuseinään, ylärajan ja syöttörajan väliin ja kimmota vastaanottajan kenttäpuolelle siten, että jos vastustaja antaa pallon pompata, se osuu maahan lyhytsyöttörajan takana vastaanottajan kenttäneljänneksessä. Vastaanottaja voi lyödä pallon etuseinään suoraan tai minkä seinän kautta tahansa, kun vain tekee sen turvallisesti. Pallon voittaa pelaaja, joka viimeksi on lyönyt pallon sääntöjen mukaisesti etuseinään.
Turvallisuus ja estäminen: Tilanteessa, jossa on vaarana osua pallolla tai mailalla vastustajaan tai ei pääsisi ilman vartalokontaktia pallon luo, on jätettävä suoritus kesken ja sanottava ”let”. Jos lyöntivuorossa oleva (letin pyytäjä) olisi voinut lyödä pallon suoraan etuseinään, hän voittaa pallon (engl. stroke). Jos hänen aikomuksenaan ja mahdollisuutena oli lyödä sivu- tai takaseinän kautta etuseinään tai jos vartalokontakti oli tahaton ja molemmille yllättävä, pelataan pallo uudestaan eli niin sanottu let-pallo. Jos edellä kuvatusti vastustaja estää suoritusta, mutta lyöntivuorossa oleva ei ilman estämistä kuitenkaan olisi ehtinyt tai muuten pystynyt oikeaan palautukseen, hän häviää pallon (”ei let”).
Pelissä jokaisesta pallosta saa pisteen. Erävoittoon tarvitaan 11 pistettä. Tasatilanteessa 10–10 pelataan kunnes on 2 pisteen ero. Normaalisti ottelu pelataan ”paras viidestä” eli voittoon tarvitaan kolme voitettua erää.
Pelaajia

Kaikkien aikojen tunnetuin ja menestynein squash-pelaaja on pakistanilainen Jahangir Khan, joka hallitsi lajia 1980-luvulla (hän lopetti vuonna 1993). Hänen jälkeensä Jansher Khan jatkoi pakistanilaisten menestystä lajissa. Suomen tunnetuimmat squashpelaajat ovat Sami Elopuro, Juha Raumolin ja Tuula Minetti. Tämän hetken ykköspelaaja on Olli Tuominen, joka on voittanut yhden Euroopan mestaruuden (2012). Suomen suurin squashseura on Espoo Squash Rackets Club (ESRC), jonka jäsenmäärä on yli 300.
Numerotietoa

Squashkentän pituus on 9750 mm, leveys 6400 mm
Squashpallon halkaisija on noin 40 mm ja se painaa n. 24 g.
Squashmaila saa olla enintään 686 mm pitkä
Kirjallisuutta

Niku, Risto: Palloa päin seiniä! Suomalaisen squashin tarina. Helsinki: Suomen Squashliitto, 1991.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Squashliitto.
Squashin säännöt.
Pierre Toussaint

| Pierre Toussaint |
| --- | --- |

Henkilötiedot
Syntynyt: 27. kesäkuuta 1766 Saint-Marc, Artibonite, Haiti
Kuollut: 30. kesäkuuta 1853 New York, Yhdysvallat
Pierre Toussaint (27. kesäkuuta 1766 Saint-Marc, Artibonite, Haiti – 30. kesäkuuta 1853 New York, Yhdysvallat) kunnianarvoisa, oli Haitissa orjaksi syntynyt, katolilaiseksi kasvatettu ja myöhemmin kuuluisana kampaajana New Yorkissa toiminut ja siellä yksi kuuluisimmista katolilaisista. Pierren omistaja Jean Berard opetti hänet lukemaan ja kirjoittamaan sekä otti hänet mukaansa muuttaessaan New Yorkiin. Berardin kuoltua Toussaint hoiti leskeä. Hän vapautui orjuudesta Madame Berardin kuoltua 1807.
Toussaint oli opissa yhdellä New Yorkin johtavista kampaajista, ja hänestä itsestäänkin tuli kaupungin yläluokan suosima taitava kampaaja. Pierre rakastui 15-vuotiaaseen orjatyttöön nimeltä Juliette Noel, osti hänet omakseen ja vapautti hänet. Hän meni tämän kanssa naimisiin. He muuttivat kotinsa orpojen turvapaikaksi, luottotoimistoksi, työvoimatoimistoksi ja hostelliksi papeille ja köyhille matkalaisille. Kuollessaan 1853 hän oli käynyt päivittäin messussa 66 vuotta Saint Peter’s Churchissa . Hänet haudattiin vaimonsa viereen Saint Patrick’s Old Cathedralin hautausmaalle ja myöhemmin katedraalin kryptaan vuonna 1990.
Toussaint eli seuraavien kahdeksan paavien hallintokausien aikana: Klemens XIII (1758–1769), Klemens XIV (1769–1774), Pius VI (1775–1799), Pius VII (1800–1823), Leo XII (1823–1829), Pius VIII (1829–1830), Gregorius XVI (1831–1846) ja autuas Piux IX (1846–1878). Vuonna 1991 hänen kanonisointiprosessinsa avattiin ja hänet julistettiin Jumalan palvelijaksi. Paavi Johannes Paavali II julisti hänet kunnianarvoisaksi 1996.
Aiheesta muualla

Memoir of Pierre Toussaint (englanniksi)
Pertti Veijalainen

Pertti Veijalainen (s. 1955) on suomalainen elokuvatuottaja. Veijalainen valmistui Taideteollisen korkeakoulun elokuva- ja tv-työn linjalta kuvaajaksi 1984. Hän on tuottanut yli kolmekymmentä elokuvaa. Hän on suorittanut kansainvälisen EAVE-tuottajatutkinnon ja toiminut tuotantoyhtiö Illumen toimitusjohtajana.